Mouloud Mammeri deg useggas 1980. Aẓar n wawal-agi « NGL », yella deg waṭas n tantaliyin n tmaziɣt. Ila sin n yinumak. Anamek amezwaru, yeqqen ɣer tebrek. Di tantala n tmaziɣt n waṭlas alemmas, amyag « ngal », yemmal-d tebrek, « sengil » , sibrek. « Tanegli », « ungal », mmalen-d diɣen tebrek. Di tcelḥit, « tangult », d aɣrum yettwaxedmen s uwren, neɣ s temẓin,atg. Tangult di teqbaylit, d taḥbult n uɣrum i umi yerɣa wudem (Haddadou.M.A.,2006/2007 : 142). Maca aẓar-agi, yefka-d daɣen anamek niḍen. Awal « Tanagalt », yedda-d deg yimawawelen n tmacaɣt ( Foucauld Ch. D., 2005: 1332, Cortade F.J.M. et Mammeri M., 1967 :346). Tanagalt », d « imeslayen yesɛan anamek uffir » (Salhi